पाएं अपने शहर की ताज़ा ख़बरें और फ्री ई-पेपरडाउनलोड करें
मुक्तसर के तिलक नगर गली नंबर 6 में स्थित प्रजापत धर्मशाला की 5 फुट गली पर कब्जा करने को लेकर दो पक्षों में तकरार हो गई। इसके बाद एक पक्ष ने दोपहर में थाना सिटी के सामने धरना लगा दिया। गिरधारी लाल, बाबू राम, चमन लाल, पवन कुमार ने बताया कि प्रजापत धर्मशाला के साथ काफी पुरानी 5 फुट जगह छोड़ी गई है। उन्होंने बताया कि प्रजापत धर्मशाला के साथ प्लाट है, जोकि हरलाल नामक व्यक्ति के बेटे रजिंदर ने खरीदा है अौर वह उक्त पांच फुट जगह पर कब्जा करना चाहता है। उन्होंने आरोप लगाए कि वार्ड का पूर्व एमसी गुरमीत सिंह जीता भी उनका साथ दे रहा है। एमसी ने उनके साथ गाली गलोच की। उन्होंने मांग की कि उनके व्यक्ति जो पुलिस ने गिरफ्तार किए हैं, को रिहा किया जाए व उन पर दर्ज किए पर्चे भी रद्द किए जाएं। इस मामले में वार्ड नंबर 3 के पूर्व एमसी गुरमीत सिंह जीता ने कहा कि जगह खरीदने वाले रजिंदर कुमार को कोर्ट ने आर्डर दे दिए हैं कि वह गेट निकाल सकता है। मैंने रजिंदर कुमार को कहा था कि वह ऐसा कोई कदम न उठाए कि जिससे उनको कोई नुकसान हो, जबकि दूसरे पक्ष के लोगों ने रात को हुल्लड़बाजी की। हम मामले को निपटाने के लिए थाना सिटी आए थे। उक्त लोगों ने बात करने के लिए हमें बाहर बुलाया तो मुझसे हाथापाई करने लग पड़े अौर मेरी पगड़ी उतारने की कोशिश की।
हमने किसी को गिरफ्तार नहीं किया : एसएचओ
मामले में थाना सिटी के एसएचओ मोहन लाल ने कहा कि कोर्ट ने रजिंदर कुमार के हक में फैसला कर दिया। आज दोनों पार्टियों को समझाने के लिए थाना सिटी में बुलाया गया था। इसके बाद चिमन लाल व जीता एमसी बाहर जाकर आपस में बात कर रहे थे कि उनकी आपस में बहस हो गई। उनके द्वारा किसी भी व्यक्ति को गिरफ्तार नहीं किया गया। बाकी मामला जांच करने के बाद ही पता चलेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn